jkorsvik/nowiki_second_scrape_merged huggingface dataset:
Heidal (tettsted)

For andre betydninger av Heidal, se Heidal.Heidal er et tettbebygd sted i dalen Heidal Sel kommune i Gudbrandsdalen med om lag 1600 innbyggere. Elven Sjoa renner forbi Heidal.
Urinrør

Urinrøret (uretra), som inngår i urinveiene, er en biologisk kanal som leder urin fra urinblæren til den eksterne urinveisåpningen. Hos begge kjønn har urinrøret som oppgave å lede urin fra urinblæren og ut av kroppen, men hos hannkjønn fungerer det også som sædleder under ejakulasjon.
Hos pattedyr ender hunnindividers urinrør i vulva, mellom klitoris og vagina. Hos kvinner er det ca. 4 cm langt. Hos hankjønn ender det på den ytre enden av glans penis. Mannens urinrør er ca. 19-20 cm langt og tredelt. Det prostatiske urinrøret går fra urinblæren og gjennom prostata. Det membranøse urinrøret, den korteste og smaleste delen, går fra prostata til den indre enden av penis. Det penile urinrøret går gjennom svamplegemet i penis, og ender på de ytre enden av glans penis.


== Se også ==
Urin
Urologi
Urinveisinfeksjon
Prostata
Mötley Crüe

Mötley Crüe var et amerikansk glam metal-band som startet sin karriere i Los Angeles, California i 1981. 
Bandet blir ofte kategorisert innen genren hair metal. Navnet Mötley Crüe kommer av at en venn av Mick Mars (som da spilte i bandet White Horse) sa «What a motley looking crew». Bandet ble raskt veldig populært med låter som «Home Sweet Home» og «Looks That Kill». De er også kjent for sitt lettsindige forhold til rusmidler.
Gruppen bestod fra starten av vokalist Vince Neil, vokalist og bassist Nikki Sixx, trommeslager Tommy Lee og gitarist Mick Mars. I 1992 forlot Neil bandet, og John Corabi ble ny vokalist. I 1997 kom Neil tilbake til bandet. De har fått en stjerne på Hollywood Walk of Fame.
Bandet har holdt konsert i Norge flere ganger, senest 8. juni 2009 i Bergenshallen, Bergen.
I januar 2015 annonserte Mötley Crüe at medlemmene hadde blitt enige om å legge ned virksomheten i løpet av året. Bandet fortsatte imidlertid å holde konserter utover året. Deres aller siste konsert ble holdt på nyttårsaften 2015 i Los Angeles.


== Diskografi ==
1981 – Too Fast for Love
1983 – Shout at the Devil
1985 – Theater of Pain
1987 – Girls, Girls, Girls
1989 – Dr. Feelgood
1991 – Decade of Decadence
1991 – Best of 1981-1991
1994 – Mötley Crüe
1997 – Generation Swine
1997 – Best of 1981-1997
1998 – Greatest Hits
1999 – Live: Entertainment or Death
2000 – New Tattoo
2005 – Red White and Crüe
2008 – Saints of Los Angeles


== Eksterne lenker ==
(en) Offisielt nettsted 
(en) Mötley Crüe – kategori av bilder, video eller lyd på Commons 
(en) Mötley Crüe på Internet Movie Database 
(en) Mötley Crüe på Apple Music 
(en) Mötley Crüe på Discogs 
(en) Mötley Crüe på MusicBrainz 
(en) Mötley Crüe på Encyclopaedia Metallum 
(en) Mötley Crüe på SoundCloud 
(en) Mötley Crüe på Spotify 
(en) Mötley Crüe på Songkick 
(en) Mötley Crüe på Last.fm 
(en) Mötley Crüe på Genius — sangtekster 
(en) Mötley Crüe på AllMusic
Konjunktiva

Konjunktiva (conjunctiva) er en slimhinnemembran som dekker sclera (den hvite delen av øyet) og innsiden av øyelokkene. Konjunktiva sørger for fuktighet til øyet ved å produsere slim og tårer, om enn et mindre volum av tårer enn tårekjertelen. (London Place Eye Center, 2003).


== Histologi ==
Konjunktiva blir typisk inndelt i tre deler:

Conjunctiva palpebrarum – den del av konjunktiva som bekler innsiden av øyelokket.
Fornix conjunctivae  – den del av konjunktiva som bekler det området hvor innsiden av øyelokket og øyeeplet møtes.
Conjuctiva bulbi – den del av konjunktiva som bekler øyeeplet


== Sykdommer ==
Sykdommer i konjunktiva og hornhinnen er et vanlig opphavssted for symptomer fra øye. Øyets overflate blir utsatt for forskjellige eksterne påvirkninger, og er spesielt sårbar overfor skader, infeksjoner og allergiske reaksjoner. Denegerasjon og dystrofi er mindre vanlige årsaker til problemer. Konjunktiva er mest kjent for den inflammatoriske (betente) tilstanden konjunktivitt, som gir røde øyne (konjunktival injeksjon, som skyldes en dilatasjon av blodkarene i conjuctiva bulbi).


== Se også ==
Øyelidelser hos hund


== Eksterne lenker ==
London Place Eye Center (2003). Conjunctivitis.
Medicinenet.com (1999). Conjunctiva.
Bitestikkel

Bitestikkelen eller epididymis er en lang, sammenkrøllet kanal i bakkant av testikkelen. Sperma produsert i testikkelen lagres midlertidig i bitestikkelen.


== Se også ==
Bitestikkelbetennelse
Solsida

Solsida er en betegnelse som brukes i flere norske dalfører, spesielt i områdene rundt Gudbrandsdalen. Betegnelsen angir den siden av dalen som får mest sol, altså den siden som ligger på nordsiden av dalen og vender sørover. Den andre siden av dalen kalles baksida. Veien langs solsida av dalen kalles Solsidevegen. Sistnevnte er et navn som brukes i flere norske dalfører, spesielt i områdene rundt Gudbrandsdalen. Betegnelsen angir den vegen som går på solsida av dalen, det vil si den siden av dalen som får mest sol. Ettersom de fleste gårder ligger på solsida av en dal, er Solsidevegen normalt også hovedvegen gjennom dalen. Solsidevegen har derfor normalt en høyere standard enn baksidevegen.I overført betydning betegner «solsiden», mer generelt, de høyere sosiale lag; de økoniomisk vellykkede. «Livet på solsiden»: Livet som rik.
Baksida

Baksida er en betegnelse som brukes i flere norske dalfører, spesielt i områdene rundt Gudbrandsdalen. Betegnelsen angir den siden av dalen som får minst sol, altså den siden som ligger på sørsiden av dalen og vender nordover. Den andre siden av dalen kalles solsida. Veien langs baksida av dalen kalles baksidevegen.
Blant grunnkretsene finnes i 2020 Lalm bakside og Ottadalen bakside i Vågå kommune. I folketellingen for Sør-Fron kommune i 1990 var to av kretsene Solsida og Baksida. Lokalhistorisk skrift fra Sel (1981) skiller mellom gårder på solsida og gårder på baksida.
Mathias Marstein har utnyttet begrepet litterært i romanen «Solside og bakside» (1979).
Visuelt og funksjonelt har baksida tradisjonelt sammenhengende ett skog, mens solsida har dyrket jord helt til topps.


== Referanser ==
Baksidevegen

Baksidevegen er en veg som går på baksida av dalen, altså den siden av dalen som får minst sol. Ettersom de fleste gårder ligger på solsida av en dal, er solsidevegen normalt hovedvegen gjennom dalen. Baksidevegen er veinavn for

Fv436Fylkesvei 436, på sørvestsiden av Otta i Våga
Fv319Fylkesvei 319, på sørvestsiden av Gudbrandsdalslågen i Sør-Fron
Bruksnummer

Et bruksnummer er en del av en enhet i det norske eiendomsregisteret, matrikkelen. Forkortelsen er bnr.
Hver kommune er inndelt i et visst antall gårdsnummer. Hvert gårdsnummer er videre inndelt i bruksnummer. Når en ny eiendom etableres, tildeles den et nytt bruksnummer under det samme gårdsnummeret. En vanlig måte å skrive en eiendomsbetegnelse på er f.eks. 17/235, der 17 er gårdsnummeret og 235 er bruksnummeret. En annen skrivemåte er gnr. 17, bnr. 235.
Et bruksnummer kan videre tildeles festenummer og seksjonsnummer som også kan omsettes og pantsettes.


== Matrikkelhierarki ==
Kommunenummer
Gnr. – Gårdsnummer
Bnr. – Bruksnummer
Fnr. – Festenummer
Snr. – Seksjonsnummer
Festenummer

Et festenummer er en del av en enhet i det norske eiendomsregisteret, matrikkelen. Forkortelsen er fnr.
Hver kommune er inndelt i et visst antall gårdsnummer. Hvert gårdsnummer er videre inndelt i bruksnummer. Under et bruksnummer kan det etableres et festenummer som en selvstendig matrikkelbetegnelse som kan omsettes og pantsettes. Festenummeret indikerer at eiendommen er en leietomt, der det svares en årlig festeavgift til eieren av det bruksnummer det ligger under.
En vanlig måte å skrive en eiendomsbetegnelse på er f.eks. 17/235/2, der 17 er gårdsnummeret, 235 er bruksnummeret og 2 er festenummeret. En annen skrivemåte er gnr. 17, bnr. 235, fnr. 2.


== Matrikkelhierarki ==
Kommunenummer
Gnr. – Gårdsnummer
Bnr. – Bruksnummer
Fnr. – Festenummer
Snr. – Seksjonsnummer
Franziska Schenk

Franziska Michaela Schenk (født 13. mars 1974 i Erfurt) er en tidligere tysk skøyteløper. Hun var spesialist på sprintdistansene (500 og 1000 meter).
Under OL 1994 tok hun bronse på 500 meter i Vikingskipet på Hamar. 
Etter å ta tatt bronse i sprint-VM i 1995 og 1996, gikk hun helt til topps i 1997, også dette i Vikingskipet, som ble en lykkearena for Schenk. På VM enkeltdistanser tok hun totalt tre bronsemedaljer, to i 1997 og én i 1998.
I tillegg vant hun 11 enkeltseire i verdenscupen i løpet av karrieren. 


== Personlige rekorder ==


== Referanser ==


== Eksterne lenker ==
Offisielt nettsted 
(en) Franziska Schenk – kategori av bilder, video eller lyd på Commons 
(de) Franziska Schenk – Munzinger Sportsarchiv 
(en) Franziska Schenk – Olympics.com 
(en) Franziska Schenk – Olympics.com 
(en) Franziska Schenk – Olympic.org 
(en) Franziska Schenk – Olympedia 
(en) Franziska Schenk – Sports-Reference (OL-resultater – arkivert) 
(en) Franziska Schenk – Speedskatingbase.eu 
(en) Franziska Schenk – SpeedSkatingNews.info 
(en) Franziska Schenk – SpeedSkatingStats.com 
«Nagano 1998 - Athlete profile: Franziska Schenk» (engelsk). CNN/SI. A Time Warner Company. 3. februar 1998. Arkivert fra originalen 16. august 2012. Besøkt 15. oktober 2014.
Eastbourne

Eastbourne er en by og et administrativt distrikt i East Sussex, England. Den markedsfører seg selv som The Sunshine Coast («Solskinnskysten»), og hevder å ha et rekordhøyt antall soldager blant britiske byer. Byen er også kjent som et sted hvor mange pensjonister velger å bosette seg på grunn av det behagelige klimaet, men i senere år har gjennomsnittsalderen sunket etter byggeprosjekter rettet inn mot unge familier.
Byen ligger rett ved South Downs, og har flere store strender. Den er greit tilgjengelig fra Brighton og London, men da det lokale jernbanenettet er umoderne er det få pendlere som velger å slå seg ned der.
Eastbournes befolkning er voksende; mellom 2001 og 2011 har den økt fra 89 800 til 99 412 innbyggere. Folketellingen av 2011 har vist at gjennomsnittsalderen til innbyggerne har sunket ettersom byen har tiltrukket seg studenter, familier og folk som pendler til London og Brighton.Selv om Eastbourne er en relativ ny by er det påvist menneskelig bosetning i området siden steinalderen. Byen vokste til en fasjonabel feriested takket være den prominente landeieren William Cavendish, den senere hertug av Devonshire. Cavendish utpekte arkitekt Henry Currey til å formgi en gateplan for byen, men ikke før han sendte ham til Europa for å skaffe seg inspirasjon. Det resulterende blandingen av arkitektur er typisk viktoriansk og har forblitt et nøkkeltrekk for Eastbourne. Strandpromenaden består nesten bare av viktorianske hoteller, og man finner ikke glorete butikker av den typen som eller spretter opp nær strender. Cavendish tillot ikke at bygningene ble omgjort til butikker, og man har holdt på dette preget. Det finnes også flere gamle befestede tårn og et fort i byen.
George Orwell gikk mellom 1911 og 1916 på kostskole i Eastbourne, og man maner at han fikk inspirasjonen til Kamerat Napoleon fra en gård i Willingdon, en av Eastbournes forsteder.


== Bilder ==

		
		
		


== Referanser ==


== Eksterne lenker ==
Offisielt nettsted 
(en) Eastbourne – kategori av bilder, video eller lyd på Commons 
Eastbourne i Open Directory Project
Eastbourne Borough Council Arkivert 17. august 2012 hos Wayback Machine., offisielt nettsted
Visit Eastbourne, offisielt turistnettsted
 Eastbourne hos Wikivoyage
Porsangerfjorden

Porsangerfjorden (nordsamisk: Porsáŋgguvuotna, finsk: Porsanginvuono) er en fjord i Nordkapp og Porsanger kommune i Finnmark. Den er 123 kilometer lang og er Norges fjerde lengste fjord. Fjorden går fra Sværholtklubben i nord til Brennelv (Lohtiniemi) lengst inn i landet.Innerst i fjorden er den delt av en halvøy i fjordene Vesterbotn (Leavdnjavuotna) med sidefjorden Brennelvfjorden (Lavttevuotna) med fjordens innerste punkt, og Østerbotn (Soggovuotna).
Omkring indre Porsangerfjorden består berggrunnen av Porsangerdolomitten som er en over 200 meter tykk lagpakke av dolomitt med stromatolitter. En severdighet i denne forbindelse er Trollholmsund ved Kolvik, Indre Billefjord.


== Referanser ==


== Eksterne lenker ==
(en) Porsangerfjorden – kategori av bilder, video eller lyd på Commons
Nybergsund IL-Trysil

Nybergsund IL-Trysil er et fotballag som spiller i 3. divisjon fra Nybergsund i Trysil.
26. juli 2007 var antakelig Nybergsunds største dag på fotballbanen, da Tippeligalaget Vålerenga ble sendt hjem med 1-3 i 4.runde i cupen. Det betyr at 2.-divisjonslaget kvalifiserte seg til kvartfinalen hvor de møtte Haugesund og ble slått ut med sifrene 6-1. Laget slo runden før ut et annet Tippeligalag: Fredrikstad. 13. oktober samme år ble det klart at Nybergsund skulle spille i den nest høyeste divisjonen i Norge, etter at de vant 2. divisjon avdeling 1. I 2008 ble laget slått ut andre runde: Nybergsund tapte 2-1 mot Manglerud Star.


== Tabellen ==


== Divisjonsutvikling ==


== Mest kjente spillere ==
Håvard Storbæk
Kim Ojo
Mirza Durakovic
Dag Frode Hornseth
Lars Eirik Bredvold
Lars Christer Kleiven
Rune Buer Johansen
Hai Lam
Samir Fazlagic
Semming Nygård
Erik Næsbak Brenden
Johan Sætre


== Eksterne lenker ==
(no) Offisielt nettsted 
Sundet Supporter
East Hampshire

East Hampshire er et administrativt distrikt i Hampshire, England. Administrasjonssenteret er Petersfield.
Distriktet ble opprettet 1. april 1974, da Alton og Petersfield bydistrikter ble slått sammen med Alton og Petersfield landdistrikter. Distriktet dekker et areal på 514,44 km² og hadde 115 608 innbyggere i 2011.


== Steder i distriktet ==
Alton
Beech, Bentley, Bentworth, Binsted, Bramshott and Liphook, Buriton
Chawton, Clanfield, Colemore and Priors Dean
East Meon, East Tisted
Farringdon, Four Marks, Froxfield, Froyle
Grayshott, Greatham
Hawkley, Headley, Horndean
Kingsley
Langrish, Lasham, Lindford, Liss
Medstead
Newton Valence
Petersfield
Ropley, Rowlands Castle
Selborne, Shalden, Steep, Stroud
West Tisted, Whitehill, Wield, Worldham


== Referanser ==


== Eksterne lenker ==
Offisielt nettsted 
(en) East Hampshire District – kategori av bilder, video eller lyd på Commons
Storfjorden (Svalbard)

Storfjorden er en fjord, eller mere presist et havområde, på Svalbard. Det ligger mellom Spitsbergen i vest og Edgeøya og Barentsøya i øst. Storfjorden er med en lengde på 132 kilometer den lengste fjorden på Svalbard.
Fjordens begynnelse i sør oppgis enten å være mellom Boltodden på Spitsbergen og Kvalpynten på Edgeøya (lengden på 132 km er regnet herfra), men noen kilder oppgir at fjorden starter lenger sør, mellom  Kikutodden på Sørkapp Land i vest og Tusenøyane sør for Edgeøya i øst. På sørsida av Edgeøya går Tjuvfjorden inn mot nordøst. Den nordligste delen av Storfjorden, som ligger mellom Olav V Land og Barentsøya kalles Ginevrabotn. Mellom Barentsøya og Edgeøya går Freemansundet østover til Olgastredet. På Spitsbergen grenser Storfjorden til Heer Land og Sabine Land. 
Storfjorden ble tidligere kalt Wybe Jans Water, etter den frisiske hvalfangeren Wybe Jansz van Stavoren. Fjord ble første gang nevnt under dette navnet i 1620.
Storfjorden var 21. februar 2008 episenter for det største jordskjelvet som er registrert i Norge, med en styrke på 6,2 på Richters skala.


== Bilder ==

		
		


== Referanser ==
Vincent Cassel

Vincent Cassel (født Vincent Crochon den 23. november 1966 i Paris) er en fransk skuespiller. Han var gift med Monica Bellucci.
Cassel fikk sitt store gjennombrudd med Hatet fra 1995, regissert av Mathieu Kassovitz, hvor han spiller en urolig ungdom i en av Paris' forsteder. I den meget kontroversielle Irréversible, av Gaspar Noé, spilte han mot Bellucci.
Han har også spilt i noen engelskspråklige filmer, som Birthday Girl (med Nicole Kidman) og Ocean's Twelve.
Cassel fikk i tillegg gode kritikker for rollen som danselærer Thomas Leroy i filmen Black Swan fra 2010 hvor han spilte mot Natalie Portman og Mila Kunis.


== Filmografi (utvalg) ==
1995: Hatet
1996: Leiligheten
1997: Dobermann
1998: Elizabeth
1999: Jeanne d'Arc
2000: De røde elvene
2001: Ulvenes klan
2001: Shrek (stemmen til Monsieur Hood)
2001: Birthday Girl
2001: Sur mes lèvres
2002: Irréversible
2004: Blueberry
2004: Ocean's Twelve
2005: Derailed
2007: Ocean's Thirteen
2007: Eastern Promises
2008: Jacques Mesrine: Instinkt for mord
2008: Jacques Mesrine: Samfunnsfiende#1
2010: Black Swan
2013: Trance
2015: Child 44
2016: Juste la fin du monde


== Referanser ==


== Eksterne lenker ==
Offisielt nettsted 
(en) Vincent Cassel – kategori av bilder, video eller lyd på Commons 
(en) Vincent Cassel på Internet Movie Database 
(sv) Vincent Cassel i Svensk Filmdatabas 
(da) Vincent Cassel på Filmdatabasen 
(da) Vincent Cassel på Scope 
(fr) Vincent Cassel på Allociné 
(en) Vincent Cassel på AllMovie 
(en) Vincent Cassel hos Turner Classic Movies 
(en) Vincent Cassel hos Rotten Tomatoes 
(en) Vincent Cassel hos The Movie Database
Åkerridderspore

Åkerridderspore (latin: Consolida regalis), også kalt levkøyridderspore, er en ettårig urt. 
Åkerridderspore er middels høy og har fiolettblå blomster.


== Eksterne lenker ==
(en) Åkerridderspore i Encyclopedia of Life 
(en) Åkerridderspore i Global Biodiversity Information Facility 
(no) Åkerridderspore hos Artsdatabanken 
(sv) Åkerridderspore hos Dyntaxa 
(en) Åkerridderspore hos ITIS 
(en) Åkerridderspore hos NCBI 
(en) Åkerridderspore hos The International Plant Names Index 
(en) Åkerridderspore hos Tropicos 
(en) Kategori:Consolida regalis – bilder, video eller lyd på Wikimedia Commons 
(en) Consolida regalis – galleri av bilder, video eller lyd på Wikimedia Commons 
Consolida regalis – detaljert informasjon på Wikispecies
Væleren

Væleren er et innsjø på Holleia, et åsdrag nordvest for Tyrifjorden. Vannet ligger i Ringerike kommune i Viken. Det er drikkevannskilde for Tyristrand. Vannet viktigste tilsig er Svartvannselva, som kommer fra Svartvann og renner inn i Væleren fra nord. I dette området ligger også bygdeborgen Tjuenbor'n, som er datert til jernalderen. Like ved ligger også blant annet Grytingen og Ullerentjern Innsjøen har avløp til Vælerelva, som siden renner sammen med Skjærsjøelva og Aklangselva og danner Skjærdalselva. Skjærdalsvassdraget drenerer til Tyrifjorden ved Skjærdalen.
Væleren har flere øyer. De største er, fra nord mot sør, Geitøya, Flatøya, Lomøya og Høgøya.


== Væleren biotopvernområde ==
Væleren biotopvernområde (106 daa, hvorav cirka 16 daa landareal) ble fastsatt ved kgl. res. 22. juni 2018 med hjemmel i lov 19. juni 2009 nr. 100 om forvaltning av naturens mangfold (naturmangfoldloven) § 34, jf. § 38 og § 62. Fremmet av Klima- og miljødepartementet. Området inngår i Tyrifjorden våtmarkssystem IBA.Biotopvernområdet dekker holmene Geitøya, Flatøya, Lomøya med Nordre, Midtre og Søndre Lomøyskjæret, Smalskjæret og Gåseskjæret i Væleren og en sone på 50 m rundt hver holme. Sør for Søndre Lomøyskjæret, mot Høgøya, går grensen for verneområdet midt i sundet. Vest for Gåseskjæret, mot fastlandet, går grensen for verneområdet midt i sundet.


== Se også ==
Holleia
Åsterudtjernet
Ertelien
Ringerikes Nikkelverk
Tjuenbor'n


== Referanser ==
Dagana

Dagana (eller Daga eller Tarkarna) er et av de 20 dzongkhag (fylkene) i Bhutan. Fylket har 18 222 innbyggere (2005), og dekker et areal på 1387 km².Storfe er en dominerende næringsvei i fylket. Det dyrkes også appelsiner og kardemomme.Fylkeshovedstaden Dagana ligger i nord, der elvene Langang-chu og Dora-chu samles i Tarkar-Chu. Her ligger dzonget tarkar tashi Yangtse Dzong, bygd i 1655.


== Gewog ==
Dagana består av 14 «underdistrikt»/gewog:

Dorona Gewog
Drukjegang Gewog
Gesarling Gewog
Gozhi Gewog
Karna Gewog
Kharmaling Gewog
Khebisa Gewog
Lhamoj Dzhingkha Gewog
Nichula Gewog
Lagyab Gewog
Tashiding Gewog
Tsangkha Gewog
Tsenda-Gang Gewog
Tseza Gewog


== Referanser ==
Kheopspyramiden

Kheopspyramiden, også kjent som Den store pyramiden i Giza, er det eneste av verdens syv underverker som er bevart. Det er verdens mest kjente pyramide. Kheopspyramiden er den største av de tre store pyramidene i Giza, like utenfor Kairo, hovedstaden i Egypt. Egyptologene antar at pyramiden ble bygget som et gravkammer for faraoen Khufu. Khufu var farao under det 4. dynastiet i det gamle rike. Kheops er det navnet som greske historikere ga ham. Det mest vanlige anslaget for ferdigstillelsen av pyramiden er satt til år 2580 f.Kr. De andre to store pyramidene på Giza er Menkaurapyramiden, den minste av de tre, og Khafrepyramiden, som er noe mindre enn Khufus.
Den norske arkitekten og professoren Bodvar Schjelderup har gjort omfattende studier av Kheopspyramiden.
Kheopspyramiden var verdens høyeste bygning til år 1300 da den bli forbigått av spiret på Lincolnkatedralen.


== Byggingen ==

Kheopspyramiden består av ca. 2,3 millioner steinblokker med en gjennomsnittsvekt på ca. 2,5 tonn, men enkelte av steinene veier opptil 15 tonn. Det blir sagt at hele 100 000 arbeidere arbeidet i 20 år med å bygge pyramiden, og at den ble bygget i månedene juli, august og september fordi det da pleide å være oversvømmelse i landet. På grunn av oversvømmelsene kunne ikke befolkningen jobbe på jordene sine. Kheopspyramiden var opprinnelig 146 meter høy, men 10 meter av toppen har forsvunnet. Grunnflaten er kvadratisk, hver side er 230 meter. Pyramiden er bygget så nøyaktig at det er maksimum 0,1 % forskjell i lengden på sidene. 

		
		
		


== Se også ==
Giza nekropolis
Pyramidekomplekset ved Giza
Gizaplatået
Pyramide


== Referanser ==


== Eksterne lenker ==
(en) Great Pyramid of Giza – kategori av bilder, video eller lyd på Commons 
(en) Great Pyramid of Giza – galleri av bilder, video eller lyd på Commons 
Om pyramider